**התנסות במחקר – המעבדה לתהליכים דינאמיים בפסיכופתולוגיה ופסיכותרפיה – תשפ"ד**

המעבדה לתהליכים דינאמיים בפסיכופתולוגיה ופסיכותרפיה בראשות ד"ר יוגב קיויתי מציעה אפשרות להתנסות במחקר עבור סטודנטים לתואר ראשון בשנת הלימודים תשפ"ד.

המעבדה מתמקדת בהבנה של הפרעות נפשיות והטיפול בהן, ובפרט הפרעת אישיות גבולית – הפרעה המתאפיינת בחוסר יציבות בזהות, בקשרים בין אישיים וברגשות.

בשנה הקרובה, צפויה המעבדה לעסוק במספר פרוייקטים עיקריים:

א. מחקר התערבותי להערכה ושיפור יכולות מנטליזציה (היכולת להבין מצבים מנטליים) בחיי היום יום בקרב אנשים עם הפרעת אישיות גבולית.

ב. מטה-אנליזה שבוחנת את ההשפעה של תחלואה נלווית של הפרעות אישיות על היעילות של טיפולים להפרעות אחרות.

במסגרת ההתנסות במחקר, סטודנטים ייקחו חלק בכל מגוון הפעילות של המעבדה – הרצת מחקרים ואיסוף נתונים וכן עיבוד הנתונים (תמלול חומרים נרטיביים של אוכלוסיות קליניות, עיבוד נתונים פסיכופיזיולוגיים). בנוסף, הסטודנטים ישתתפו בישיבת המעבדה אחת לשבועיים בימי חמישי בשעות 8:20-9:50 אשר תכלול דיון על העבודה השוטפת במעבדה וכן קריאה משותפת ודיון במאמרים.

להגשת מועמדות להתנסות, יש למלא את הטופס הבא:

<https://docs.google.com/forms/d/e/1FAIpQLScqSyX0BLFIukYAvFYyE7xVXXkSB2yXn7faZWaTXW1QmkAsqg/viewform>

צוות המעבדה ייצור עמכם קשר תוך מספר שבועות עם הסבר על השלבים הבאים בהתנסות.

לפרטים נוספים ניתן לפנות לשיר בסון, דוקטורנטית ומנהלת המעבדה, בכתובת דוא"ל: shir.basson@gmail.com